**EVALUAREA TEMATICĂ A**

**PRIMĂRIEI MUNICIPIULUI SUCEAVA, JUDEȚUL SUCEAVA**

**PRIVIND IMPLEMENTAREA**

**STRATEGIEI NAŢIONALE ANTICORUPŢIE 2016 – 2020**

**Raport de evaluare**

**Aprilie 2019**

**PRIMĂRIA MUNICIPIULUI SUCEAVA, JUDEȚUL SUCEAVA**

**- STRUCTURA CENTRALĂ -**

**I. INTRODUCERE**

* *Adresa fizică*: Bulevardul 1 Mai nr. 5A, municipiul Suceava, județul Suceava.
* *Adresa virtuală*: [www.primariasv.ro](http://www.primariasv.ro)
* *Cadrul legal care reglementează activitatea instituției*:
* Legea administrației publice locale nr. 215/2001, republicată, cu modificările și completările ulterioare;
* Legea nr. 393/2004 privind Statutul Aleșilor Locali, cu modificările şi completările ulterioare;
* Legea nr. 273/2006 a finanțelor publice locale, cu modificările şi completările ulterioare;
* Legea nr. 52/2003 privind transparența decizională în administrația publică, cu modificările şi completările ulterioare;
* Legea nr. 544/2001 privind liberul acces la informațiile de interes public, cu modificările și completările ulterioare;
* Hotărârea Guvernului României nr. 878/2005 privind accesul publicului la informația privind mediul, cu modificările și completările ulterioare;
* Legea nr. 213/1998 privind proprietatea publică și regimul acesteia, cu modificările şi completările ulterioare;
* Legea nr. 350/2001 privind amenajarea teritoriului și urbanismul, cu modificările și completările ulterioare;
* Legea nr. 51/2006 a serviciilor comunitare de utilități publice, republicată, cu modificările și completările ulterioare;
* Legea nr. 92/2007 a serviciilor de transport public local, cu modificările şi completările ulterioare;
* Ordonanța Guvernului României nr. 43/1997 privind regimul drumurilor, republicată, cu modificările și completările ulterioare;
* Ordonanța de Urgență a Guvernului României nr. 162/2008 privind transferul ansamblului de atribuții și competențe exercitate de Ministerul Sănătății către autoritățile administrației publice locale, cu modificările și completările ulterioare;
* Legea nr. 98/2016 privind achizițiile publice;
* Hotărârea Guvernului României nr. 385/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice;
* Legea nr. 99/2016 privind achizițiile sectoriale;
* Legea nr. 100/2016 privind concesiunile de lucrări şi concesiunile de servicii;
* Legea nr. 176/2010 privind integritatea în exercitarea funcțiilor și demnităților publice, pentru modificarea și completarea Legii nr. 144/2007 privind înființarea, organizarea și funcționarea Agenției Naționale de Integritate, precum şi pentru modificarea și completarea altor acte normative;
* Legea nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, cu modificările şi completările ulterioare;
* Legea nr. 251/2004 privind unele măsuri referitoare la bunurile primite cu titlu gratuit cu prilejul unor acțiuni de protocol în exercitarea mandatului sau a funcției;
* Legea nr. 571/2004 privind protecția personalului din autoritățile publice, instituțiile publice și din alte unități care semnalează încălcări ale legii;
* Legea nr. 7/2004 privind Codul de conduită a funcționarilor publici, republicată;
* Legea nr. 477/2004 privind Codul de conduită a personalului contractual din autoritățile și instituțiile publice;
* Legea nr. 188/1999 privind Statutul funcționarilor publici, republicată, cu modificările și completările ulterioare.
* *Structuri subordonate:*
* Teatrul municipal „Matei Vișniec” Suceava,
* Creșa nr.1 Suceava
* *Misiune / atribuții/ competențe:* Conform informațiilor din chestionarul de evaluare tematică, misiunea Primăriei Municipiului Suceava o reprezintă satisfacerea interesului public.

Atribuțiile și competențele sunt stabilite prin Legea nr. 215/2001 a administrației publice locale, cu modificările și completările ulterioare.

* *Număr total poziții/ funcții prevăzute în statul instituției: 859, dintre care:*
* Nr. poziții ocupate (la data de 01.04.2019): 769
* Nr. poziții vacante (la data de 01.04.2019): 90
* Nr. funcții de conducere: 62

Misiunea de evaluare a constat în analiza chestionarului transmis de instituția evaluată în data de 05.04.2019 și în desfășurarea vizitei la fața locului, în data de 9 aprilie 2019 între orele 09.30 – 11.30, la sediul instituției din Bulevardul 1 Mai nr. 5A, municipiul Suceava, județul Suceava.

Temele de evaluare ce au făcut obiectul discuției au fost:

(1) Conflictele de interese;

(2) Accesul la informații de interes public;

(3) Incompatibilități;

(4) Declararea cadourilor;

(5) Protecția avertizorului în interes public.

În plus față de întrebările transmise prin chestionar, au fost abordate și teme aflate în legătură directă cu cele enumerate mai sus, precum transparența în procesul decizional, declarațiile de avere, conflictele de interese ulterioare exercitării funcției (pantouflage-interdicția post-angajare).

Echipa de evaluare a fost compusă din:

* Domnul , consilier, Direcția Integritate, Bună Guvernare și Politici Publice, Ministerul Dezvoltării Regionale și Administrației Publice, reprezentant al platformelor de cooperare a administrației publice locale și centrale;
* Domnul , consilier, Direcția Integritate, Bună Guvernare și Politici Publice, Ministerul Dezvoltării Regionale și Administrației Publice, reprezentant al platformelor de cooperare a administrației publice locale și centrale;
* Doamna , inspector de integritate, Agenția Națională de Integritate, reprezentant al platformei autorităților independente și instituțiilor anticorupție;

Reprezentanții Primăriei municipiului Suceava, care au luat parte la întâlnire au fost:

* domnul , Secretarul Municipiului Suceava;
* domnul , director - Direcția Contencios Administrativ, Juridică și Administrativă, responsabil de implementarea SNA la nivelul instituției, desemnat și persoană de contact în cadrul misiunii;
* domnul , consilier juridic, desemnat responsabil cu implementarea SNA;
* doamna , consilier juridic, desemnată responsabil implementare SNA;
* doamna , consilier superior, desemnată consilier de etică și responsabil cu depunerea Declarațiilor de avere și Declarațiilor de interese;
* doamna , consilier superior, desemnată responsabil cu Legea nr. 544/2001;
* doamna , șef serviciu Acte administrative, relații publice, circulația și păstrarea documentelor, desemnată responsabil pe transparență în procesul decizional;
* doamna , șef serviciu Prelucrarea automată a datelor, desemnată responsabil site Primăria Municipiului Suceava;
* doamna , șef serviciu resurse umane.

Din partea Secretariatului tehnic al Strategiei Naționale Anticorupție a participat domnul ................................, personal de specialitate juridică asimilat judecătorilor și procurorilor, Direcția de Prevenire a Criminalității.

**II. CONSTATĂRI**

Până la efectuarea misiunii de evaluare tematică, Primăria municipiului Suceava a transmis Direcției Integritate, Bună Guvernare și Politici Publice, următoarele documente:

* Declarația de aderare la valorile și principiile SNA;
* Planul de integritate;
* Raportul privind stadiul implementării Strategiei Naționale Anticorupție pe anul 2017;
* Raportul privind stadiul implementării Strategiei Naționale Anticorupție pe anul 2018;
* Anexa 3 privind Inventarul măsurilor preventive anticorupție și indicatorii de autoevaluare pe anul 2016;
* Anexa 3 privind Inventarul măsurilor preventive anticorupție și indicatorii de autoevaluare pe anul 2017;
* Anexa 3 privind Inventarul măsurilor preventive anticorupție și indicatorii de autoevaluare pe anul 2018;
* Chestionarul privind identificarea nevoii de asistență tehnică;
* Chestionarul de evaluare tematică (anul 2018).

Primăria municipiului Suceava **nu** a transmis următoarele documente:

* Analiza privind riscurile și vulnerabilitățile la corupție.

Discuțiile echipei de experți cu specialiștii responsabili pe domeniile ce fac obiectul evaluării, au încercat să scoată în evidență, pe cât posibil, modul de înțelegere și aplicare a prevederilor legale pe fiecare secțiune în parte. Astfel, o primă constatare constă în faptul că, la nivelul instituției, sunt respectate prevederile legislației în sensul numirii responsabililor de activitățile evaluate.

1. **Conflicte de interese**

Cu privire la această temă, evaluarea a avut ca obiectiv gradul de înțelegere și de aplicare a prevederilor legii de către responsabilul cu declarațiile de avere și interese, care este și consilierul de etică, numit prin act administrativ al primarului municipiului Suceava. Fișa postului pentru funcționarul public care exercită atribuții de consiliere etică a fost completată cu atribuțiile specifice privind declararea averilor și intereselor, având în vedere că această activitate a fost preluată de la fostul responsabil, care a ieșit la pensie.

La solicitarea responsabilului cu implementarea acestor prevederi, reprezentantul Agenției Naționale de Integritate a clarificat aspecte referitoare la anonimizarea declarațiilor, deoarece o parte din personalul instituției dorește anonimizarea acestora fără a atașa documente justificative (ex: venitul soțului/soției). De asemenea, a fost clarificat aspectul referitor la formatul electronic al declarațiilor de avere și interese.

Referitor la aspectele legate de un posibil conflict de interese în cadrul supunerii la vot a unor proiecte de acte normative, responsabilul cu implementarea declarațiilor de avere și interese a informat echipa de evaluare faptul că aleșii locali sunt avertizați înaintea ședințelor cu privire la proiectele de acte normative supuse votului, în vederea evitării situațiilor de conflict de interese.

Conform celor declarate de reprezentanții primăriei, nu au fost identificate deficiențe în redactarea declarațiilor de avere și de interese.

Persoana responsabilă cu implementarea prevederilor legale referitoare la declarațiile de avere și de interese păstrează evidența declarațiilor depuse și oferă dovadă de primire a declarațiilor. Totodată, s-a precizat faptul că au fost organizate permanent consultări cu personalul.

La întrebarea experților evaluatori, reprezentanții Primăriei au confirmat faptul că nu este alocat un spațiu special (chiar cu caracter temporar) pentru desfășurarea activității specifice atribuțiilor consilierului de etică.

La nivelul primăriei nu a fost elaborată o procedură privind conflictul de interese și nu sunt stabilite canalele de comunicare în eventualitatea sesizării unui potențial conflict de interese.

La nivelul primăriei nu există instrumente privind respectarea prevederilor legale referitoare la pantouflage (art. 94 alin. 3 din Legea nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției și a O.U.G. nr. 66/2011 art. 13 alin. 1 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora) și nici în aplicarea dispozițiilor art. 11 din Legea nr. 176/2010 privind integritatea în exercitarea funcțiilor și demnităților publice.

La nivelul instituției nu există un instrument pentru evaluarea gradului de cunoaștere de către personalul din cadrul instituției, a normelor privind conflictul de interese, în consecință gradul de cunoaștere de către personal nu a fost evaluat corect.

Personalul instituției nu a participat la programe de instruire pe temele specifice domeniului și nici nu au fost diseminate în cadrul instituției, chestionare pentru evaluarea gradului de cunoaștere de către angajații instituției a normelor referitoare la conflictele de interese.

1. **Accesul la informațiile de interes public**

Discuțiile cu privire la această temă s-au purtat cu responsabilul pe transparență decizională și cu responsabilul pe accesul la informații de interes public.

Astfel, conform celor menționate de către responsabilii pe cele două teme, la nivelul Primăriei Municipiului Suceava este elaborată o procedură operațională privind activitatea specifică respectării Legii nr. 544/2001 privind liberul acces la informații de interes public.

Scopul procedurii este acela de:

* Stabilire a modului de realizare a procesului de activități, departamentale și persoanele implicate;
* Asigurare a existenței documentației adecvate derulării procesului de activități;
* Asigurare a continuității procesului de activități, inclusiv în condițiile de fluctuație a personalului;
* Sprijinire a activităților de control și luare a deciziilor la nivelul instituției.

De asemenea, există colaborare cu organizațiile neguvernamentale și o evidență a acestora în funcție de domeniul în care activează. Totodată, a fost numită o persoană responsabilă cu gestionarea relației cu societatea civilă.

La nivelul Primăriei Municipiului Suceava a fost înregistrată o reclamație administrativă având ca obiect neaplicarea prevederilor Legii nr. 544/2001 în legătură cu referire la solicitarea de informații privind bugetul aprobat aferent anului 2017 pentru reparații străzi și refacere covoare asfaltice, firmele care au realizat aceste lucrări, precum şi bugetul pentru deplasări interne și externe și cheltuielile de protocol. Instanța judecătorească a respins acțiunea petentului ca fiind lipsită de obiect, întrucât autoritatea publică a răspuns la solicitările acestuia.

În ceea ce privește dezbaterile publice, la solicitarea primarului, în anul 2018, au avut loc dezbateri publice privind 43 de propuneri de proiecte. Urmare dezbaterii publice, cetățenii au votat 14 dintre aceste propuneri de proiecte spre a fi finanțate și implementate. Votul s-a realizat electronic, fiind folosită pagina de internet a instituției.

Din verificarea paginii de internet a instituției, a reieșit că sunt publicate pe pagina de internet a instituției procesele verbale ale ședințelor Consiliului Local, proiectele de acte normative și hotărârile Consiliului Local.

De asemenea, pentru a veni în întâmpinarea cetățeanului există pe pagina de internet a instituției o serie de instrumente electronice, prin care cetățenii pot verifica stadiul în care se află documentele depuse, cum ar fi: consultare registratură, petiția ta, formulare, certificat de urbanism, autorizații de construire, autorizații taxi, înscrieri în audiență, publicații căsătorie și impozite și taxe on-line, InfoCons - telefonul consumatorului, o rubrică de propuneri/păreri/sugestii, precum și o hartă interactivă a investițiilor din municipiul Suceava. Din nefericire, la momentul vizitei de evaluare, harta interactivă a investițiilor nu era funcțională, aceasta fiind în proces de îmbunătățire.

Cu referire la prevederile Legii nr. 109/2007 privind reutilizarea informațiilor din instituțiile publice, cu modificările și completările ulterioare, prin care au fost implementate în legislația națională prevederile Directivei 2003/98/EC, nu a există o persoană desemnată responsabilă cu publicarea datelor deschise, acest lucru fiind făcut de către angajații din cadrul Serviciului prelucrarea automată a datelor, cu atribuții în acest sens, iar publicarea acestora în intranet fiind făcută de către serviciile de specialitate, prin șefii de compartiment.

De asemenea, la nivelul instituției nu există un mecanism de monitorizare a progreselor privind datele deschise, acest lucru urmând a fi implementat ca urmare a recentei aprobări a procedurii de publicare în format deschis a informațiilor.

Conform celor declarate de reprezentanții instituției în chestionarul tematic de evaluare personalul instituției nu a beneficiat de instruire de specialitate privind furnizarea informațiilor de interes public.

1. **Incompatibilități**

Discuțiile pe această tematică, la nivelul Primăriei Municipiului Suceava nu au fost și nu sunt evaluări în curs ale Agenției Naționale de Integritate în materia incompatibilităților și nu sunt situații de subordonare directă în cadrul serviciilor instituției, între soți sau între rude, în cazul funcționarilor publici, conform celor susținute de reprezentanții Primăriei.

Conform celor declarate de reprezentanții instituției în chestionarul tematic de evaluare la nivelul instituției, pentru sesizarea unei situații de incompatibilitate este sesizat Serviciul Resurse Umane.

Personalul instituției nu a participat la programe de pregătire profesională în ceea ce privește regimul juridic al incompatibilităților și nici nu au fost diseminate în cadrul instituției chestionare pentru evaluarea gradului de cunoaștere de către angajați a normelor privind situațiile de incompatibilitate.

1. **Declararea cadourilor**

Referitor la această tematică, din discuțiile purtate cu reprezentanții primăriei a reieșit faptul că, până în prezent nu a fost constituită Comisia de evaluare și inventariere a bunurilor primite cu titlu gratuit cu prilejul acțiunilor de protocol.

Conform celor declarate de reprezentanții instituției în chestionarul tematic de evaluare, în instituție nu există documente de evidență pentru declararea cadourilor, conform Legii nr. 251/2004 privind bunurile primite cu titlu gratuit cu prilejul unor acțiuni de protocol în exercitarea mandatului sau a funcției.

Instituția nu a desfășurat programe de informare pentru personal cu privire la bunurile primite cu titlu gratuit cu prilejul unor acțiuni de protocol în exercitarea mandatului sau a funcției și nici nu au fost diseminate chestionare de evaluare a gradului de cunoaștere de către angajați a normelor referitoare la declararea cadourilor.

La nivelul instituției nu există o procedură internă privind declararea cadourilor.

1. **Protecția avertizorului în interes public**

Referitor la această tematică, la nivelul Primăriei Municipiului Suceava nu este desemnată o persoană sau o structură responsabilă cu primirea și soluționarea avertizărilor în interes public, eventualele avertizări fiind soluționate în Comisia de Disciplină.

La nivelul instituției au existat avertizări referitoare la unii funcționari publici, sesizate de colegii lor funcționari publici. În două cazuri s-au dispus sancțiuni disciplinare precum retrogradarea din funcție pe o perioadă de 6-11 luni, ca urmare a analizării cazurilor în Comisia de Disciplină.

La nivelul Primăriei Municipiului Suceava este elaborată o procedură operațională dedicată primirii și soluționării avertizărilor în interes public – PS-02 privind semnalarea neregularităților.

Scopul acestei proceduri este de:

* Reglementare a modalității de semnalare de către angajații Primăriei Municipiului Suceava, funcționari publici și personal contractual, a neregulilor întâlnite în desfășurarea activității;
* Reglementare a protecției angajaților care au sesizat nereguli săvârșite de către persoane cu funcții de conducere sau de execuție din cadrul Primăriei Municipiului Suceava.

Conform celor declarate de reprezentanții instituției în chestionarul tematic de evaluare, în cazul în care un angajat dorește să sesizeze o faptă de încălcare a legii în legătură cu activitatea instituției, canalul de comunicare internă reglementat este cel de adresare directă șefului ierarhic, iar soluționarea sesizărilor a constat în dispunerea de sancțiuni disciplinare.

Personalul din cadrul instituției nu a beneficiat de programe de informare sau de formare în ceea ce privește regimul protecției avertizorilor în interes public.

Alte aspecte discutate:

1. **TRANSPARENȚA ÎN PROCESUL DECIZIONAL**

Din analiza paginii de internet a instituției, s-a constatat că există o secțiune intitulată „Implicat – bugetare participativă”, care are în vedere crearea cadrului unei relații de parteneriat între administrația publică și cetățeni, în vederea implicării acestora în mod activ, prin idei, sugestii, propuneri, la îmbunătățirea calității vieții la nivelul comunității locale. Cetățenii sunt astfel implicați în procesul de luare a deciziilor privind prioritățile de investiții de interes local, cu finanțare de la bugetul local.

1. **PANTOUFLAGE**

Din răspunsurile acordate în cadrul discuțiilor a rezultat că nu există o cunoaștere aprofundată a subiectului și, cu atât mai puțin, o poziție instituțională sau o procedură internă dedicată acestui subiect.

Evaluatorii au atras atenția asupra faptului că instituția are și obligația de a monitoriza respectarea acestor interdicții în îndeplinirea sarcinilor de prevenție, precum și asupra gravității sancțiunii aplicabile în caz de nerespectare a interdicțiilor, și anume nulitatea absolută a actelor încheiate.

**III. BUNE PRACTICI**

1. **Conflicte de interese**

Nu au fost identificate bune practici pe această tematică.

1. **Accesul la informațiile de interes public**

Considerăm bună practică, existența pe site-ul instituției a unei serii de instrumente electronice care vin în întâmpinarea cetățeanului, cum ar fi: consultare registratură, petiția ta, formulare, certificat de urbanism, autorizații de construire, autorizații taxi, înscrieri în audiență, publicații căsătorie și impozite și taxe on-line, InfoCons - telefonul consumatorului, o rubrică de propuneri/păreri/sugestii, precum și o hartă interactivă a investițiilor din municipiul Suceava.

O altă bună practică o reprezintă secțiune intitulată „Implicat – bugetare participativă” de pe site-ul instituției, care are în vedere crearea cadrului unei relații de parteneriat între administrația publică și cetățeni, în vederea implicării acestora în mod activ, prin idei, sugestii, propuneri, la îmbunătățirea calității vieții la nivelul comunității locale. Cetățenii sunt astfel încurajați să se implice în procesul de luare a deciziilor privind prioritățile de investiții de interes local, cu finanțare de la bugetul local.

1. **Incompatibilități**

Nu au fost identificate bune practici pe această tematică.

1. **Declararea cadourilor**

Nu au fost identificate bune practici pe această tematică.

1. **Protecția avertizorului în interes public**

Nu au fost identificate bune practici pe această tematică.

**IV. RECOMANDĂRI**

1. **Conflicte de interese**

Se recomandă:

1. Elaborarea unei proceduri privind conflictul de interese și stabilirea canalelor de comunicare în eventualitatea sesizării unui potențial conflict de interese;
2. Aplicarea periodică de chestionare pentru evaluarea gradului de cunoaștere de către personalul din cadrul instituției a normelor privind declararea averilor și intereselor, a normelor referitoare la conflictele de interese;
3. Organizarea de programe de instruire pentru personalul instituției cu privire la conflictele de interese în timpul și după exercitarea funcției (inclusiv pantouflage-ul).
4. **Accesul la informațiile de interes public**

Se recomandă:

1. Desemnarea unei persoane responsabile cu prevederile Legii nr. 109/2007 privind reutilizarea informațiilor din instituțiile publice, cu modificările și completările ulterioare, prin care au fost implementate în legislația națională prevederile Directivei 2003/98/EC;
2. Organizarea de programe de instruire pentru personalul instituției privind furnizarea informațiilor de interes public și, respectiv privind datele deschise;
3. Publicarea în format deschis a informațiilor/documentelor astfel încât să fie utilizate în mod liber, reutilizate și redistribuite de către persoane interesate.
4. **Incompatibilități**

Se recomandă:

1. Organizarea de programe de pregătire profesională în ceea ce privește regimul juridic al incompatibilităților și diseminarea în cadrul instituției a unor chestionare pentru evaluarea gradului de cunoaștere de către angajați a normelor privind situațiile de incompatibilitate.
2. **Declararea cadourilor**

Se recomandă:

1. Elaborarea unei proceduri privind declararea cadourilor;
2. Constituirea Comisiei de evaluare și inventariere a bunurilor primite cu titlu gratuit cu prilejul acțiunilor de protocol;
3. Elaborarea unui registru de evidență a cadourilor, conform Legii nr.251/2004 privind bunurile primite cu titlu gratuit cu prilejul unor acțiuni de protocol în exercitarea mandatului sau a funcției;
4. Organizarea de programe de informare pentru personal cu privire la bunurile primite cu titlu gratuit cu prilejul unor acțiuni de protocol în exercitarea mandatului sau a funcției și aplicarea periodică de chestionare de evaluare a gradului de cunoaștere de către angajați a normelor referitoare la declararea cadourilor.
5. **Protecția avertizorului în interes public**

Se recomandă:

1. Desemnarea unei persoane sau a unei structuri responsabile cu primirea și soluționarea avertizărilor în interes public;
2. Organizarea de programe de informare sau de formare în ceea ce privește regimul protecției avertizorilor în interes public.
3. **Pantouflage**

Se recomandă elaborarea unei proceduri privind respectarea prevederilor legale referitoare la pantouflage.

**Recomandări cu caracter general:**

* **Implementarea *Metodologiei de identificare a riscurilor și vulnerabilităților la corupție pentru autoritățile administrației publice locale,*** instrument de lucrudisponibil pe site-ul Ministerului Dezvoltării Regionale și Administrației Publice la secțiunea *Integritate și bună guvernare* (<http://www.mdrap.ro/-5197/-1878/-7889/-1235>).